En stribe nordjyske kommuner står med udslidte og faldefærdige bygninger der dræner kommunens budget for millioner af kroner, og det helt uden bygningerne gavner. Et faktum der nu har fået den nye minister på området på banen, selvom det nye regeringsgrundlag ikke omtaler problemet med et eneste ord. - Det er et stort problem med de mange gamle bygninger, som jeg er opmærksom på. Vi står over for hårde finanslovsforhandlinger, og jeg kan ikke garantere, men jeg vil gøre alt, hvad der står i min magt for at få en ny nedrivningspulje til gavn for de nordjyske kommuner på næste års finanslov, siger minister for landdistrikterne Carsten Hansen til TV2/Nord. Og den hjælp vil falde på et tørt sted, hvis man spørger bormesteren i Hjørring Arne Boelt. - Vi står alene med 13 tomme bygninger og der kommer flere til de kommende år. Dertil er alle de private boliger, så hvis vi skal komme af med de der ikke kan bruges mere, så kræver det en hjælpende hånd fra staten, siger Arne Boelt.

Referat:
Den nye minister for landdistrikter vil kæmpe hårdt for at få en ny nedrivningspulje på den kommende finanslov